Dum unusquisque in hac vita consistit, sumopere studere debet ne in examine justi judicis sine qualibet reparationis satisfactione veniens ab hac luce discedat. Igitur ego Girbaldus et uxor mea Ildeburgis consideravimus districtum Domini judicium, pro remedio animarum nostrarum et pro sepultura fratris mei Girbanni et mea, donamus in pago Matisconense, in villa Galoniaco, campum Deo et sanctis apostolis ejus Petro et Paulo, in monasterio Cluniaco, situm in pago Matisconensi, quem domnus Aimardus abbas ad regendum tenet, qui terminat uno latere et fronte terra sancti Petri, in alio latere terra sancti Vincentii, a quarta vero parte terra Arnaldi et Estorment, et habet perticas in longum LVI et pedes VIII, in una fronte VIIII, in alia VII. Infra has terminationes et perticationes, faciant rectores sancti Petri quicquid facere voluerint. Si quis vero, si nos, aut ullus homo, qui hanc donationem contradicere voluerit, non vindicet quod repetit, set cui litem intulerit auri libram componat, et hec donatio firma et stabilis permaneat, cum stipulatione subnixa. Actum Cluniaco villa. S. Girbaldi et uxoris sue Ildeburgis, qui fieri et firmari rogaverunt. S. Anselmi. S. Aitardi. S. Isnardi. S. Alboeni. S. Tetini. S. Itberti. S. Berulfi. S. Aimoni. Datavi die dominico, anno XV regnante Ludovico rege.